దిల్ రాజు నిర్మాణంలో .. సతీశ్ వేగేశ్న దర్శకత్వంలో 'శ్రీనివాస కల్యాణం' సినిమా రూపొందుతోంది. ఇప్పటికే ఈ సినిమా చాలావరకూ చిత్రీకరణను పూర్తిచేసుకుంది. నితిన్ హీరోగా చేస్తోన్న ఈ సినిమాలో కథానాయికలుగా రాశి ఖన్నా .. నందిత శ్వేత నటిస్తున్నారు. ఈ సినిమాను ఆగస్టు 9వ తేదీన విడుదల చేయాలనే నిర్ణయానికి దిల్ రాజు వచ్చినట్టుగా సమాచారం. గతంలో ఆయన నిర్మించిన 'బొమ్మరిల్లు' సినిమా, ఆగస్టు 9వ తేదీన విడుదలై ఘన విజయాన్ని సొంతం చేసుకుంది. దాంతో ఆ సెంటిమెంట్ కారణంగా అదే రోజున 'శ్రీనివాస కల్యాణం' సినిమాను విడుదల చేయాలనే ఉద్దేశంతో ఆయన వున్నారు. ఆ దిశగానే పనులు జరుగుతున్నాయి కూడా. కుటుంబ కథా చిత్రాలు దిల్ రాజుకు మంచి లాభాలను తెచ్చిపెట్టాయి. అలాగే ఈ సినిమా కూడా ఆయనకి బాగా కలిసొస్తుందేమో చూడాలి.
dil raju nirmaanamlo .. sateesh vegeshna darsakatvamlo 'srinivasa kalyanam' sinima roopondutondi. ippatike ee sinima chaalaavarakuu chitreekarananu poortichesukundi. nitin heeroga chestonna ee cinemalo kathaanaayikalugaa raasi khanna .. nandita shwetha natistunnaaru. ee sinimaanu aagastu 9va tedeena vidudala cheyalane nirnayaaniki dil raju vachinattugaa samacharam. gatamlo aayana nirminchina 'bommarillu' sinima, aagastu 9va tedeena vidudalai ghana vijayaanni sontam chesukundi. daamto aa centiment kaaranamgaa adhe rojuna 'srinivasa kalyanam' sinimaanu vidudala cheyalane uddesamto aayana vunnaru. aa disagaane panulu jarugutunnaayi kuudaa. kutumba kathaa chitraalu dil rajuku manchi laabhaalanu tecchipettaayi. alaage ee sinima kuudaa aayanaki baga kalisostundemo chudali.